d
obber
Also op heden voir meye en scepen van loven inde banc come
zijn inthonis de tambuysere met zijnen medeplegen in deen
zijde en de natuerlike kynde rombouts wilen godevarts
in dande aldair de vors natuerlike kynde opdeden hoe dat
hue wederptien zeder dat zij lestwerf tegen malcanden
alhier int gerichte waen enige vanden goeden dair zij
met scepen brieve van loven toegeleit zijn en dair af
zij altijt tot her toe in possessien zijn geweest ontvrompt
hadden en de vruchten dair af ewech gevurt dairt hen
geliefde de welcke zij meynden dat hen bij huer ptien
vors gerestitueert souden werden eermen voird inder
saken zoude proceden oft dat hue wederptie emer
caucie soude stellen de selve vruchten te restituen ten
eynde vanden rechte op dat hen die goede bleven met
rechte dair op de vors inthonis met zijnen medeplegen
alligeerde en seide dat die goede dair zij enige vruchten
op gehaelt mochten hebben waen leengoede te weten een
half boend lants gelege inde prochie van expeghem
opt groet wijntwilt tusschen den goeden arnts mussche en
den goeden van inde velde en en meynde dair af gheene
restitucie te doen noch oic gheene caucie te stellen En dat
hadden zij gedaen met goeder reden want zij hadden de selve
goede ontfangen aen henricke van hofstaden als leenhere
der selver goede en waen dair af erfgename Soewert
hier op gewijst bijden hen scepen van loven ter manessen
smeyers geliefde den vors inthonise en zijn medeplegen
achttervolgen den voirvonnissen tusschen den vors ptien
gewesen den goeden aentespreken dat zij dat doen mochte
en met rechte pntib scabinis in scampno iug xxi
Item katlijne wed jans wijle de ridde der welker voir gebreck
van ii rijders lijfpensien gelevert zijn seke goede te nederduysborch
geleg mette brieve vand stad op hede hadde doen bescrive
symoen ende henr kage gebrueden om dat zij huer bghebruyc
pijnden te doen aende selve goede Ende de voirs ghebruede